Vrouekrieketwêreldbeker 2017

Die **Vrouekrieketwêreldbeker 2017** (Engels: *2017 Women’s Cricket World Cup*) is van 24 Junie tot 23 Julie 2017 in Engeland beslis. Dit was die elfde vrouekrieketwêreldbekertoernooi van die vierjaarlikse krieketwêreldkampioenskap in internasionale eendagkrieket (EDI) en die derde wat deur die Internasionale Krieketraad (IKR) aangebied is. Daarbenewens was dit ná die 1973- en 1993-toernooie die derde in Engeland.

Agt nasionale vrouekrieketspanne het aan die Vrouekrieketwêreldbeker 2017 deelgeneem: Australië, Engeland, Indië, Nieu-Seeland, Pakistan, Sri Lanka, Suid-Afrika en Wes-Indië. Tydens die Vrouekrieketwêreldbeker 2017 is 31 wedstryde gespeel, waaronder 28 tydens die groepfase en drie in die uitklopfase, insluitende die eindstryd. Die spanne is in een groep geplaas, waarin elke span een keer teen al die ander spanne in die groep gespeel het, dus het elke span sewe groepwedstryde gespeel. Die vier beste spanne het hierna vir die halfeindrondte gekwalifiseer en die wenners het mekaar in die eindstryd ontmoet. Elke wedstryd het uit 50 boulbeurte per span bestaan.

Australië, Engeland, Indië en Suid-Afrika het vir die halfeindrondte gekwalifiseer. Engeland het Suid-Afrika geklop en Indië vir Australië, waardeur vir die eerste keer Engeland en Indië mekaar in die eindstryd ontmoet het. Die gasvroue Engeland het Indië in die eindstryd op Lord’s in Londen met nege lopies verslaan en sodoende sy vierde vrouekrieketwêreldbekertitel ingepalm. Die Vrouekrieketwêreldbeker 2017 was die eerste waaraan uitsluitlik professionele spelers deelgeneem het.

## Deelnemers 
Agt nasionale vrouekrieketspanne het aan die Vrouekrieketwêreldbeker 2017 deelgeneem. Die vier beste spanne van die Vrouekampioenskap 2014–16 – Australië, Engeland, Nieu-Seeland en Wes-Indië – het almal regstreeks gekwalifiseer. Indië, Pakistan, Sri Lanka en Suid-Afrika het tydens die Vrouekrieketwêreldbekerkwalifisering 2017 gekwalifiseer.

duimnael|400px|Uitslag van die kwalifisering; altesaam 23 spanne het deelgeneem.

## Stadions 
Tydens die toernooi is vyf Engelse stadions gebruik. Altesaam 31 wedstryde is tydens die Vrouekrieketwêreldbeker 2017 gespeel, waaronder die eindstryd.

## Formaat 
Die Vrouekrieketwêreldbeker 2017 is oor 30 dae tussen agt verskillende spanne oor 31 wedstryde beslis. Dit het op 24 Junie 2017 met twee gelyktydige wedstryde begin. Die toernooi het geëindig op 23 Julie op Lord’s in Londen met die eindstryd tussen Engeland en Indië, waartydens Engeland die Vrouekrieketwêreldbekertrofee gewen het.

### Kalender 
Die volgende tabel dui die Vrouekrieketwêreldbeker 2017 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.

### Groepfase 
Die Vrouekrieketwêreldbeker 2017 is deur agt nasionale vrouekrieketspanne beslis. Vir die groepfase is die agt deelnemende spanne in een enkele groep geplaas; elke span het een wedstryde teen elk van die ander spanne in dieselfde groep gespeel, dus het elke span sewe wedstryde in die groepfase gespeel. Twee punte is vir ’n oorwinning toegeken, een vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo gerangskik. Die vier beste spanne het na die halfeindrondte deurgedring.

### Uitklopfase 
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die vier beste spanne van die groep het na die uitklopfase deurgedring. Die eerste span het teen die vierde span en die tweede span teen die derde span in die halfeindstryde gespeel.

## Betrokkenes 
### Skeidsregters en wedstrydbeamptes 
’n Paneel van 13 skeidsregters en drie wedstrydbeamptes is vir die toernooi gebruik.

#### Skeidsregters 
#### Wedstrydbeamptes 
### Spanne 
Elke land het 15 spelers vir die toernooi gekies.

## Wedstryde 
Die wedstryde is in twee fases opgedeel, naamlik die groep- en die uitklopfase.

### Groepfase 
Agt spanne het aan die groepfase deelgeneem. Die vier beste spanne het na die uitklopfase deurgedring.

### Uitklopfase 
duimnael|Halfeindstryd Australië teen Indië op 20 Julie

### Halfeindrondte 
### Eindstryd 

## Statistiek 
### Finale puntestand 
Hierdie tabel toon die finale puntestand van al agt deelnemende nasionale vrouekrieketspanne in die Vrouekrieketwêreldbeker 2017.

duimnael|400px|Uitslag van die Vrouekrieketwêreldbeker 2017:

### Meeste lopies en paaltjies 
| Meeste paaltjies geneem:

|}

## Sien ook 
* Vrouerugbywêreldbeker 2017

## Verwysings 
## Eksterne skakels 
*  *2017 Women’s Cricket World Cup*
*  Amptelike webtuiste van die Internasionale Krieketraad
*